input: 32013R0136
  L 046/18
  SLUŽBENI LIST EUROPSKE UNIJE
  18.02.2013.
  PROVEDBENA UREDBA KOMISIJE (EU) br. 136/2013
  od 18. veljače 2013.
  o isključivanju pododjeljaka ICES-a 27. i 28.2. iz određenih ograničenja ribolovnog napora za 2013. u skladu s Uredbom Vijeća (EZ) br. 1098/2007 o utvrđivanju višegodišnjeg plana za stokove bakalara u Baltičkome moru i ribarstvo koje iskorištava te stokove
  EUROPSKA KOMISIJA,
  uzimajući u obzir Ugovor o funkcioniranju Europske unije,
  uzimajući obzir Uredbu Vijeća (EZ) br. 1098/2007 od 18. rujna 2007. o utvrđivanju višegodišnjeg plana za stokove bakalara u Baltičkome moru i ribarstvo koje iskorištava te stokove te o izmjeni Uredbe (EEZ) br. 2847/93 i o stavljanju izvan snage Uredbe (EZ) br. 779/97 (1), a posebno njezin članak 29. stavak 2.,
  budući da:
  (1)
  Odredbe za utvrđivanje ograničenja ribolovnog napora za stokove bakalara u Baltičkom moru određene su u Uredbi (EZ) br. 1098/2007.
  (2)
  Na temelju Uredbe (EZ) br. 1098/2007, u Prilogu II. Uredbi Vijeća (EU) br. 1088/2012 od 20. studenoga 2012. o utvrđivanju ribolovnih mogućnosti za 2013. za određene riblje stokove i skupine ribljih stokova koje se primjenjuju u Baltičkom moru (2), utvrđena su ograničenja ribolovnog napora u Baltičkom moru za 2013.
  (3)
  U skladu s člankom 29. stavkom 2. Uredbe (EZ) br. 1098/2007, Komisija može isključiti pododjeljke ICES-a 27. i 28.2. iz određenih ograničenja ribolovnog napora kad su ulovi bakalara ispod određenog praga u zadnjem izvještajnom razdoblju.
  (4)
  Uzimajući u obzir izvještaje koje su dostavile države članice i savjet Znanstvenog, tehničkog i gospodarskog odbora za ribarstvo, trebalo bi u 2013. isključiti pododjeljke ICES-a 27. i 28.2. iz navedenih ograničenja ribolovnog napora.
  (5)
  Uredba (EU) br. 1088/2012 primjenjivat će se od 1. siječnja 2013. Kako bi se osigurala usklađenost s navedenom Uredbom, ova bi se Uredba također trebala primjenjivati od 1. siječnja 2013.
  (6)
  Mjere predviđene u ovoj Uredbi u skladu su s mišljenjem Odbora za ribarstvo i akvakulturu,
  DONIJELA JE OVU UREDBU:
  Članak 1.
  Odredbe članka 8. stavka 1. točke (b) te stavaka 3., 4., i 5. Uredbe (EZ) br. 1098/2007 ne primjenjuju se na pododjeljke ICES-a 27. i 28.2. u godini 2013.
  Članak 2.
  Ova Uredba stupa na snagu sedmog dana od dana objave u Službenom listu Europske unije.
  Primjenjuje se od 1. siječnja 2013.
  Ova je Uredba u cijelosti obvezujuća i izravno se primjenjuje u svim državama članicama.
  Sastavljeno u Bruxellesu 18. veljače 2013.